
A V I Z

asupra propunerii  legislative privind modificarea  şi  completarea Legii Arhivelor Naţionale nr.16/1996


În conformitate cu prevederile art.95  din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă privind modificarea şi  completarea Legii Arhivelor, trimisă cu adresa nr. P.l.x- 809 din  1 noiembrie 2006, înregistrată sub nr.31/1280 din  3 noiembrie 2006.


Camera Deputaţilor este  Cameră  decizională.



Potrivit prevederilor art.61 din Regulamentul Camerei Deputaţilor, Comisia a dezbătut propunerea legislativă, menţionată mai sus, în şedinţa din 13 noiembrie 2006.



Membrii Comisiei au examinat propunerea legislativă, expunerea de motive, avizul favorabil al Consiliului Legislativ nr.630/02.05.2006 şi  punctul de vedere  al  Guvernului, transmis  cu  adresa  nr.1784/07.06.2006, prin care  nu susţine  adoptarea  acestei  iniţiative legislative.


În urma dezbaterilor, s-a constatat  că  prin această iniţiativă  legislativă nu  se stabilesc  atribuţii în plus faţă de  cele prevăzute în  legea  în vigoare, iar  argumentele  prezentate  în expunerea  de motive nu  sunt de  natură  să   justifice modificările  propuse. Crearea unui consiliu ştiinţific numit de Parlament, pe baza  propunerilor formulate de grupurile parlamentare ar însemna  o politizare a activităţii arhivistice, fără o creştere calitativă a nivelului managementului  Arhivelor Naţionale, în condiţiile în care, în prezent, ocuparea funcţiilor de conducere se face pe bază de concurs, asigurându-se în acest fel o selecţie mai riguroasă a candidaţilor.

                      Pentru aceste considerente, membrii Comisiei au  hotărât, cu unanimitate de voturi,  avizarea negativă a iniţiativei legislative. 


În raport cu obiectul şi conţinutul său, ce vizează modificarea unei legi organice, propunerea legislativă face parte din categoria legilor organice.



    PREŞEDINTE,                                         SECRETAR,  



    Sergiu Andon

                     George Băeşu

Consilier

 Diaconu Dumitra

